**ANUNȚ**

**privind inițierea elaborării proiectului de hotărâre a**

**Guvernului pentru aprobarea Metodologiei de identificare a iazurilor și lacurilor de acumulare destinate lichidării**

În conformitate cu art. 9 al Legii nr. 239/2008 privind transparența în procesul decizional și a art. 20 alin. (1) lit. a) al Legii nr. 100/2017 cu privire la actele normative, Ministerul Mediului anunță, începând cu data de **19.04.2024**, inițierea elaborării *proiectului de hotărâre a Guvernului pentru aprobarea Metodologiei de identificare a iazurilor și lacurilor de acumulare destinate lichidării.*

Pe motivul densității mult mai mari decât cea optimă a iazurilor și a lacurilor de acumulare pe teritoriul Republicii Moldova, a amplasării neuniforme a acestora pe teritoriile bazinelor hidrografice, a impactului adus prin neasigurarea debitului ecologic de apă în râurile mici, ceea ce la rândul său nu asigură dezvoltarea stabilă a biodiversității râului, inclusiv din cauza stării nesatisfăcătoare a unor baraje a căror termen de exploatare este depășit, persistând riscul surpării acestora, se invocă necesitatea inventarierii acestora și a desființării construcțiilor hidrotehnice în situațiile constatării acestei necesități ca fiind una stringentă. În acest context, în temeiul art. 33 alin. (4) și art. 50 alin. (1) lit. e) din Legea apelor nr. 272/2011 și în conformitate cu legislația cu referire la urbanism și construcții este necesară elaborarea Metodologiei de identificare a iazurilor și lacurilor de acumulare destinate lichidării.

Propunerile și recomandările pe marginea proiectului, pot fi expediate până la data de **03.05.2024** la adresa electronică: rodica.sirbu@mediu.gov.md, la numărul de telefon 022 204 584 sau la adresa mun. Chișinău, bd. Ștefan cel Mare și Sfânt nr. 162.